A BIZOTTSÁG HATÁROZATA
(2006. február 14.)
a költségvetési rendelet végrehajtására vonatkozó részletes szabályok megállapításáról szóló 2342/2002/EK, Euratom rendelet 157. cikkének b) pontjában és 158. cikke (1) bekezdésének a) és c) pontjában említett küszöbértékek felülvizsgálatáról
(2006/103/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (1) és különösen annak 271. cikkére,
mivel:
(1)
A 271. cikk (2) bekezdése a közbeszerzési szerződések odaítélési eljárásainak összehangolásáról szóló irányelvek rendelkezéseinek megfelelően előírja a közbeszerzési szerződések odaítélésénél alkalmazandó küszöbértékek kétévenkénti felülvizsgálatát.
(2)
A 2004/18/EK európai parlamenti és tanácsi irányelvben (2) megállapított, euróban meghatározott küszöbértékek 2006. január 1-jétől kerülnek alkalmazásra,
A KÖVETKEZŐKÉPPEN HATÁROZOTT:
1. cikk
A közbeszerzési szerződések odaítélésénél alkalmazott eljárásokra vonatkozó, 2006. január 1-jétől érvényes küszöbértékek euróban meghatározott értéke a következőképpen módosul:
Kétévenkénti felülvizsgálat
Küszöbérték 2004. január 1-jén
Küszöbérték 2005. augusztus 5-én
Küszöbérték 2006. január 1-jén
157. cikk b) pontja
5 923 624 euro
5 923 000 euro
5 278 000 euro
158. cikk (1) bekezdésének a) pontja
154 014 euro
154 000 euro
137 000 euro
158. cikk (1) bekezdésének c) pontja
5 923 624 euro
5 923 000 euro
5 278 000 euro
2. cikk
Ez a határozat az Európai Unió Hivatalos Lapjában való kihirdetésének napján lép hatályba. A határozatról az Európai Unió többi intézményét és szervét a Bizottság könyvelője értesíti.
Kelt Brüsszelben, 2006. február 14-én.